Angliyaning «Liverpul» klubi bosh murabbiyi Yurgen Klopp APL doirasidagi «Manchester Yunayted»ga qarshi uchrashuv oldidan jamoaning sobiq bosh murabbiyi Aleks Fergyuson borasida o‘z fikrlarini bildirib o‘tdi. «Mening tajribamda Fergyuson bilan bir necha marta gaplashish imkoniyati bo‘lgan. Ser Aleks bilan gaplashish – bu faxr. Fergyuson bilan suhbat paytida eng ma’qul ish – shunchaki o‘tirish va uni tinglash. Uni nima demoqchi bo‘lganini tushunib olishim uchun menga o‘n daqiqa kerak bo‘lgan. Ser Aleks – barcha davrlarning eng buyuk murabbiyi bo‘lishi mumkin. U futboldagi Jon Lennon yoki xuddi shu darajadagi boshqa bir kishidek. Men Fergyusonga o‘ta katta hurmat bilan muomalada bo‘lganman. Ser Aleks murabbiy sifatida boshqa birorta kishi eplay olmaydigan natijalarni qayd etgan», – deya nemis mutaxassisidan iqtibos keltiradi The Guardian.